एयर होस्टेस की संदिग्ध मौत मामले में पुलिस ने उसके पति को किया गिरफ्तार   
पुलिस ने मयंक सिंघवी को किया गिरफ्तार
मंगलवार को मजिस्ट्रेट के सामने पेश किया जाएगा
अनिसिया बत्रा की संदिग्ध अवस्था में हुई थी मौत
#UPDATE Delhi air hostess alleged suicide case: Husband of the deceased, Mayank Singhvi has been arrested by Police and will be produced before the Magistrate tomorrow

उन्होंने बताया कि घटना की कड़ियां जोड़ने के लिए एक फॉरेंसिक टीम को बुलाया गया है. पुलिस ने मृतका और उसके पति के बैंक खातों का विवरण भी मांगा है और उन्हें सील किया जाएगा. पुलिस ने बताया कि अनिसिया के पति के खिलाफ लुकआउट सुर्कलर भी जारी किया गया है ताकि यह सुनिश्चित किया जा सके कि वह जांच के लिए मौजूद रहे. 
पुलिस ने बताया कि छत से कूदने से पहले अनिसिया ने अपने पति को एक मैसेज भेजा था कि वह अपने आप को खत्म कर लेगी. गुड़गांव में सॉफ्टवेयर इंजीनियर अनिसिया के पति ने पुलिस को बताया कि उनके बीच आए दिन झगड़े होते रहते थे. पुलिस ने बताया कि उनके बीच शुक्रवार को भी झगड़ा हुआ था जिसके बाद अनिसिया ने छत से कूदकर कथित तौर पर आत्महत्या कर ली.